तेजधार हथियार से वार करके लड़के को किया जख्मी, पर्चा
लुधियाना| लड़केको मारपीट कर तेजधार हथियार से वार कर जख्मी करने वाले आरोपियों पर थाना शहीद भगत सिंह नगर पुलिस ने इरादा कत्ल का मामला दर्ज किया है। यह मामला प्रीतम नगर माडल टाउन के रहने वाले दिव्यांशू जैन की शिकायत पर दर्ज हुआ है। आरोपियों की पहचान जवद्दी के रहने वाले युवी, उसके भाई मिक्की, माडल टाउन के रहने वाले लिंकन और तीन नामालूम साथियों के रूप में हुई है। फिलहाल आरोपी पुलिस गिरफ्त से बाहर बताये जा रहे हैं। पुलिस को दी शिकायत में दिव्यांशू ने बताया कि उसका आरोपियों से पुराना झगड़ा चल रहा है। 4 मार्च को वह अपने दोस्त के साथ किसी काम से माडल टाउन मार्किट गया था। वहां आरोपियों ने उसे घेर कर गाली-गलौज शुरू कर दी। एतराज जताने पर आरोपी ने उसे पीटने लगे और तेजधार हथियार से वार कर जख्मी कर दिया। शोर-शराबा सुन कर लोग इकट्ठे होने लगे, जिन्हें देख कर आरोपी जान से मारने की धमकियां देते हुए फरार हो गये। लोगों ने उसे इलाज के लिए डीएमसी हॉस्पिटल भर्ती करवाया। पुलिस मामला दर्ज कर आरोपियों की तलाश कर रही है।
hin_Deva hin_Deva